
26-TA-2329: Rīkojuma (grozījumu) projekts (Vispārīgais)
Grozījumi Ministru kabineta 2024. gada 28. marta rīkojumā Nr. 236 "Par 2.1.2.2.i. investīcijas projekta "Iekšlietu ministrijas Informācijas centra mākoņdatošanas pakalpojumu attīstība valsts federētā mākoņa ietvaros" pases un centralizētās funkcijas vai koplietošanas pakalpojuma attīstības plāna apstiprināšanu"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (17.02.2026.)

	Izsludināšana: 24.09.2026. 16:39

	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums (FM - 29.09.2026.)
Atsaucoties uz Iekšlietu ministrijas 28.09.2026 e-pastā neoficiāli atsūtīto precizēto anotāciju, norādām, ka tajā projekta īstenošanas termiņš ir norādīts līdz 2026. gada 31. oktobrim. Vienlaikus projektam paredzēts piešķirt papildu Atveseļošanas fonda finansējumu ievērojamā apmērā - 1 600 000 euro, kā arī nepieciešams valsts budžeta finansējums pievienotās vērtības nodokļa izmaksu segšanai 336 000 euro apmērā.
Ņemot vērā, ka līdz projekta īstenošanas termiņa beigām ir atlicis aptuveni viens mēnesis, nav gūta pārliecība, ka minēto finansējumu būs iespējams pilnā apmērā izlietot līdz 2026. gada 31. oktobrim. Līdz ar to, lūdzam anotācijā sniegt informāciju par projekta faktisko īstenošanas progresu un plānoto finansējuma izlietojuma grafiku vai arī izvērtēt iespēju pagarināt projekta īstenošanas termiņu.
Papildus vēršam uzmanību, ka atbilstoši anotācijā norādītajam rīkojuma projekts ir izstrādāts saistībā ar TAP virzībā esošo tiesību akta projektu "Grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi"" (26-TA-1579) (turpmāk - MK not. Nr.435), kurā tiek paredzēts IeM Digitālā centra projekta īstenošanai novirzīt papildu finansējumu no citu digitālās transformācijas projektu īstenošanas rezultātā izveidotā finansējuma ietaupījuma, taču norādām, ka grozījumi MK not. Nr.435 vēl nav saskaņoti un apstiprināti Ministru kabinetā. Līdz ar to šā rīkojuma projekta turpmāka virzība un apstiprināšana ir nodrošināma tikai pēc vai vienlaikus ar grozījumiem MK not.Nr.435.
 
Piedāvātā redakcija
-
	Ņemts vērā
Anotācijas 3. sadaļas tabulas 6. punktā iekļauts detalizēts skaidrojums par finansējuma izlietojumu.

Ministru kabineta 2026.gada 29.septembra sēdē ir pieņemti  grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi".
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	2.
	Anotācija (ex-ante)
1.2. Mērķis
	Priekšlikums (TM - 28.09.2026.)
Lūdzam pārskatīt anotācijas 1.2. apakšsadaļā norādīto projekta mērķi. Tiesību akta mērķim jābūt vērstam uz pozitīvām izmaiņām, ko paredzēts panākt Latvijā, tas nevar būt vienkārši tiesību akta aktualizēšana vai grozījumi. Mērķa formulējumā aicinām atspoguļot, kādus konkrētus uzlabojumus vai ieguvumus tas radīs valsts līmenī.
Piedāvātā redakcija
-
	Ņemts vērā
Precizēts, attiecīgā sadaļa papildināta ar ieguvumiem.
	Anotācija (ex-ante)
1.2. Mērķis

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 28.09.2026.)
Ņemot vērā anotācijā skaidroto projekta saistību ar grozījumiem Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" (26-TA-1579), lūdzam nodrošināt projekta virzību izskatīšanai Ministru kabinetā pēc minēto grozījumu apstiprināšanas vai vienlaicīgi ar to.
Piedāvātā redakcija
-
	Ņemts vērā
Ministru kabineta 2026.gada 29.septembra sēdē ir pieņemti  grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi".
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 29.09.2026.)
Ņemot vērā, ka 2.1.2.2.i. investīcijas projekta "Iekšlietu ministrijas Informācijas centra mākoņdatošanas pakalpojumu attīstība valsts federētā mākoņa ietvaros" nosaukums paliek nemainīgs, lūdzam informācijas izsekojamības nolūkos papildināt anotāciju ar skaidrojumu, ka ar rīkojuma projektu un tā pielikumiem paredzētās izmaiņas, aizstājot Iekšlietu ministrijas Informācijas centra nosaukumu ar Iekšlietu digitālā centra nosaukumu, pamatotas ar to, ka Ministru kabinets 2026. gada 16. jūnijā pieņēmis noteikumus Nr. 335 "Iekšlietu digitālā centra nolikums", kas citstarp paredz Iekšlietu ministrijas Informācijas centra nosaukuma maiņu uz Iekšlietu digitālo centru.
Aicinām arī papildināt anotāciju ar skaidrojumu, kādēļ netiek veiktas atbilstošas izmaiņas projekta nosaukumā.

Vienlaikus aicinām aktualizēt Iekšlietu ministrijas Informācijas centra nosaukumu rīkojuma projekta 1. pielikuma (projekta pases) 5.1.1. apakšpunkta ailē "Risinājuma lietotāji (skaits)".
Piedāvātā redakcija
-
	Ņemts vērā
Veikti precizējumi/papildinājumi sadaļā - 1.3. Pašreizējā situācija, problēmas un risinājumi. Papildināts Risinājuma apraksts.

Aktualizēts Iekšlietu digitālā centra nosaukums rīkojuma projekta 1. pielikuma (projekta pases) 5.1.1. apakšpunkta ailē "Risinājuma lietotāji (skaits)".

 
	Anotācija (ex-ante)
1.3. Pašreizējā situācija, problēmas un risinājumi

	5.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 28.09.2026.)
Lūdzam izvērtēt, vai projektam tiešām nav konstatējama ietekme uz sabiedrību, ņemot vērā, ka no plānotajām izmaiņām 2.1.2.2.i. investīcijas projektā "Iekšlietu ministrijas Informācijas centra mākoņdatošanas pakalpojumu attīstība valsts federētā mākoņa ietvaros" izriet, piemēram, jauns šī projekta darbību iznākums - valsts federētā mākoņa infrastruktūras un kiberdrošības stiprināšanu, kas pirmsšķietami skar arī sabiedrības tiesības, piemēram, uz datu aizsardzību.
Piedāvātā redakcija
-
	Ņemts vērā
Izvērtēts - izmaiņas sabiedrību tiešā veidā neskars.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 29.09.2026.)
Lūdzam precizēt anotācijas 3. sadaļas budžeta tabulu, 2026. gada ailē “saskaņā ar valsts budžetu kārtējam gadam” norādot projektam jau piešķirto finansējumu. Ņemot vērā, ka projekta īstenošana ir jau uzsākta un projektam jau ir piešķirts finansējums, minētajā ailē nav korekti norādīt 0 euro.
 
Piedāvātā redakcija
-
	Ņemts vērā
Precizēta anotācijas 3.sadaļas budžeta tabula.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 29.09.2026.)
Anotācijā norādīts, ka papildu finansējums projekta īstenošanai tiks novirzīts no citu digitālās transformācijas projektu īstenošanas rezultātā izveidotā finansējuma ietaupījuma, tomēr anotācijas 3. sadaļas 6.2. punktā ietvertajā detalizētajā izdevumu aprēķinā nav sniegta pilnīga informācija par minētā ietaupījuma apmēru un plānoto finansējuma plūsmu.
Ņemot vērā minēto, lūdzam papildināt anotācijas 3. sadaļas 6.2. punktā ietverto detalizēto izdevumu aprēķinu, norādot projekta īstenošanai līdz šim faktiski izlietotā finansējuma apmēru, citu digitālās transformācijas projektu īstenošanas rezultātā izveidojušos un šā projekta īstenošanai pārdalāmo finansējuma ietaupījuma apmēru, kā arī finansējuma apmēru, kuru paredzēts pieprasīt no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
 
Piedāvātā redakcija
-
	Ņemts vērā
Ņemts vērā daļēji.
Anotācijas 3. sadaļas tabulas 6. punktā iekļauts detalizēts skaidrojums par finansējuma izlietojumu.
Konkrēts finansējuma apmērs, kuru paredzēts pieprasīt no valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” netiek norādīts, jo tiks daļēji pārdalīts finansējuma atlikums programmas ietvaros  Iekšlietu ministrijas resorā.




 
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	8.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 29.09.2026.)
Lūdzam papildināt anotācijas 3.sadaļu pie "Cita informācija" norādot, ka projekta īstenošanai nepieciešamais finansējums tiks pārdalīts no valsts budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, kā arī uzturēšanas izdevumiem pēc projekta pabeigšanas nepieciešamais finansējums tiks pieprasīts normatīvajos aktos noteiktajā kārtībā.
Piedāvātā redakcija
-
	Ņemts vērā
Papildināta anotācijas 3.sadaļa -  "Cita informācija"
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	9.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums (FM - 29.09.2026.)
Lūdzam papildināt anotācijas 4. sadaļu ar norādi uz noteikumu projektu "Grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi"" (26-TA-1579), skaidrojot, ka rīkojuma projekts tiks virzīts izskatīšanai Ministru kabinetā tikai pēc vai vienlaikus ar minēto noteikumu projektu.
Piedāvātā redakcija
-
	Nav ņemts vērā
Ministru kabineta 2026.gada 29.septembra sēdē ir pieņemti  grozījumi Ministru kabineta 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi".
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu

	10.
	Rīkojuma konsolidētā versija
 2.1.2.2.i. investīcijas projekta "Iekšlietu ministrijas Informācijas centra mākoņdatošanas pakalpojumu attīstība valsts federētā mākoņa ietvaros" pase
	Priekšlikums (TM - 28.09.2026.)
Iesakām izvērtēt iespēju konkrētāk norādīt uz to, no kādiem normatīvajiem aktiem vai vismaz normatīvo aktu jomas izrietošo prasību izpildi veicinās 2.1.2.2.i. investīcijas projekts "Iekšlietu ministrijas Informācijas centra mākoņdatošanas pakalpojumu attīstība valsts federētā mākoņa ietvaros". No formulējuma "Nacionālā kiberdrošības likuma un citu normatīvo aktu prasību izpildi", konkrēta saistība saprotama tikai ar Nacionālo kiberdrošības likumu.
Piedāvātā redakcija
-
	Ņemts vērā
Precizēts anotācijas 1.3 sadaļas apraksts, kā arī veikti precizējumi rīkojuma projekta 1.pielikumā - projekta pasē.
	Rīkojuma konsolidētā versija
 2.1.2.2.i. investīcijas projekta "Iekšlietu ministrijas Informācijas centra mākoņdatošanas pakalpojumu attīstība valsts federētā mākoņa ietvaros" pase



